Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/120-23

29. мај 2023. године

Б е о г р а д

**З А П И С Н И К**

**ТРЕЋЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2023. ГОДИНИ,**

**ОДРЖАНЕ 18, 19, 23, 24, 25. И 29. МАЈА 2023. ГОДИНЕ**

Седница је почела у 15 часова и 10 минута.

Седници је председавао др Владимир Орлић, председник Народне скупштине.

Народна скупштина је минутом ћутања одала почаст жртвама убистава у Основној школи „Владислав Рибникар“ и на подручју Смедерева и Младеновца - у Малом Орашју и Дубони.

Председник је, на основу службене евиденције о присутности народних посланика, констатовао да седници присуствује 113 народних посланика, а применом електронског система за гласање утврђено је да је у сали присутно 206 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, председник Посланичке групе ЗА ПОМИРЕЊЕ СПП-УСС-ДСХВ – од Министарствa спорта, Радомир Лазовић, председник Посланичке групе ЗЕЛЕНО-ЛЕВИ КЛУБ, НЕ ДАВИМО БЕОГРАД, МОРАМО – од председника Владе и председника Савета Регулаторног тела за електронске медије, др Муамер Бачевац, заменик председника Посланичке групе Социјалдемократска партија Србије – од председника Координационог тела за родну равноправност, Борко Пушкић, представник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК – од председника Владе, министра финансија, министра рударства и енергетике, министра унутрашњих послова, министра одбране, Безбедносно-информативне агенције, Војнообавештајне агенције, Војнобезбедносне агенције, Министарства финансија и Министарства привреде, Александар Јовановић, заменик председника Посланичке групе МОРАМО – ЗАЈЕДНО – од министра унутрашњих послова, Марко Ристић, представник Посланичке групе Српска странка Заветници – од председника Владе, Министарства унутрашњих послова и Министарства просвете, Срђан Миливојевић, представник Посланичке групе ДЕМОКРАТСКА СТРАНКА – ДС – од председника Народне скупштине и председника Владе, Мирослав Алексић, председник Посланичке групе Народна странка – од председника Владе, Горица Гајић, представник Посланичке групе НАДА - НОВИ ДСС – ПОКС – од Министарства просвете, Министарства правде, Министарства унутрашњих послова, Министарства за рад, запошљавање, борачка и социјална питања, Министарства здравља и Министарства пољопривреде, шумарства и водопривреде, Мариника Тепић, председник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА – од министра унутрашњих послова, Тужилаштва, Вишег јавног тужилаштва и Безбедносно-информативне агенције, Наташа Богуновић, представник Посланичке групе ИВИЦА ДАЧИЋ - Социјалистичка партија Србије (СПС) – од министра здравља и Александар Мирковић, представник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ – од Министарства унутрашњих послова, Регулаторног тела за електронске медије, Тужилаштва и Заштитника грађана.

Председник је обавестио да су спречени да седници присуствују народни посланици Миодраг Гавриловић, Дубравка Краљ, Ксенија Марковић и Милица Ђурђевић Стаменковски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, др Душан Бајатовић, Биљана Драгић, Невена Ђурић, Розалија Екрес, Енис Имамовић, др Милош Јовановић, Драгомир Карић, Елвира Ковач, Ђорђе Комленски, Селма Кучевић, Марко Младеновић, Милица Николић, проф. др Владимир Обрадовић, др Балинт Пастор, Борислава Перић-Ранковић, проф. др Зоран Радојичић, Бојан Торбица, Жомбор Ујвари, Александар Јерковић, Братимир Васиљевић и мр Акош Ујхељи.

Председник је, сагласно члану 86. став 2. Пословника, обавестио да је седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри предлоге аката из предложеног дневног реда седнице.

Народна скупштина је, већином гласова, усвојила Записник Прве седнице Првог редовног заседања Народне скупштине Републике Србије у 2023. години, одржане 19. и 20. априла 2023. године (од 206 присутних народних посланика, 133 су гласала за, један против, а 72 нису гласала).

Изјашњавајући се о предлозима за стављање на дневни ред седнице аката по хитном поступку, Народна скупштина је прихватила: предлог Владе да се, по хитном поступку, стави на дневни ред Извештај о безбедносној ситуацији у Републици Србији насталој након масовних убистава у ОШ „Владислав Рибникар“ у Београду и на подручју Смедерева и Младеновца - у Малом Орашју и Дубони, који је поднела Народној скупштини 16. маја 2023. године (од 206 присутних народних посланика, 169 је гласало за, један се уздржао, а 36 није гласало), предлог народног посланика Радомира Лазовић да се, по хитном поступку, стави на дневни ред Предлог одлуке о образовању Анкетног одбора ради утврђивања чињеница и околности које су довеле до масовних убистава у Основној школи „Владислав Рибникар“ и на територији Смедерева и Младеновца - у Малом Орашју и Дубони, утврђивања пропуста у вршењу надлежности и предузимању одговарајућих радњи, утврђивања одговорности надлежних лица и предлагања мера, који је поднео Народној скупштини 16. маја 2023. године (од 206 присутних народних посланика, 183 су гласала за, а 23 нису гласала) и предлог Одбора за културу и информисање да се, по хитном поступку, стави на дневни ред Предлог закључка поводом разматрања Извештаја Регулаторног тела за електронске медије о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима, који је поднео Народној скупштини 17. маја 2023. године (од 205 присутних народних посланика, 183 су гласала за, два против, а 20 није гласало).

Изјашњавајући се о предлозима за стављање на дневни ред седнице аката по хитном поступку, Народна скупштина није прихватила предлог Посланичке групе ЈЕДИНСТВЕНА СРБИЈА да се, по хитном поступку, стави на дневни ред Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 24. априла 2023. године (од 205 присутних народних посланика, девет је гласало за, а 196 није гласало).

Народна скупштина је, већином гласова (од 205 присутних народних посланика, 180 је гласало за, а 25 није гласало), утврдила дневни ред Треће седнице Првог редовног заседања Народне скупштине Републике Србије у 2023. години, у целини.

**Тако утврђени дневни ред је следећи:**

1. Извештај о безбедносној ситуацији у Републици Србији насталој након масовних убистава у ОШ „Владислав Рибникар“ у Београду и на подручју Смедерева и Младеновца - у Малом Орашју и Дубони, који је поднела Влада (број 02-951/23 од 16. маја 2023. године),
2. Извештај о надзору програма комерцијалних пружалаца медијских услуга за период од октобра 2022. године до краја марта 2023. године са посебним освртом на извештавање о случајевима насиља у телевизијским програмима, који је поднело Регулаторно тело за електронске медије (број 02-977/23 од 16. маја 2023. године)**,** са Предлогом закључка Одбора за културу и информисање од 17. маја 2023. године,
3. Предлог одлуке о образовању Анкетног одбора ради утврђивања чињеница и околности које су довеле до масовних убистава у Основној школи „Владислав Рибникар“ и на територији Смедерева и Младеновца - у Малом Орашју и Дубони, утврђивања пропуста у вршењу надлежности и предузимању одговарајућих радњи, утврђивања одговорности надлежних лица и предлагања мера, који је поднео народни посланик Радомир Лазовић (број 02-975/23 од 16. маја 2023. године),
4. Предлог за гласање о неповерењу члану Владе, министру унутрашњих послова Републике Србије, Братиславу Гашићу, који је поднео 61 народни посланик у Народној скупштини Републике Србије (број 02-920/23 од 12. маја 2023. године).

Председник је, сагласно члану 90. став 1. Пословника, обавестио да су позвани да седници присуствују Ана Брнабић, председник Владе, Братислав Гашић, министар унутрашњих послова, проф. др Даница Грујичић, министар здравља, Маја Поповић, министар правде, Никола Селаковић, министар за рад, запошљавање, борачка и социјална питања и проф. др Дарија Кисић Тепавчевић, министар за бригу о породици и демографију, са сарадницима.

Затим је Народна скупштина прешла на рад по утврђеном дневном реду, односно на разматрање **1. тачке дневног реда - ИЗВЕШТАЈА О БЕЗБЕДНОСНОЈ СИТУАЦИЈИ У РЕПУБЛИЦИ СРБИЈИ НАСТАЛОЈ НАКОН МАСОВНИХ УБИСТАВА У ОШ „ВЛАДИСЛАВ РИБНИКАР“ У БЕОГРАДУ И НА ПОДРУЧЈУ СМЕДЕРЕВА И МЛАДЕНОВЦА - У МАЛОМ ОРАШЈУ И ДУБОНИ.**

Уводно излагање изнела је представник предлагача Ана Брнабић, председник Владе.

У претресу су учествовали народни посланици: проф. др Јахја Фехратовић, председник Посланичке групе ЗА ПОМИРЕЊЕ СПП-УСС-ДСХВ (поводом чијег излагања се за реч јавила председник Владе Ана Брнабић, а реплицирао јој је народни посланик проф. др Јахја Фехратовић) и Радомир Лазовић, председник Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (коме је реплицирао народни посланик Миленко Јованов, после чега се за реч јавила председник Владе Ана Брнабић).

Првог дана рада, седница је завршена у 18,00 часова.

**Други дан рада – 19. мај 2023. године**

Седница је почела у 10 часова и 10 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 86 народних посланика, а применом електронског система за гласање утврђено је да је у сали присутно 138 народних посланика и да постоје услови за рад Народне скупштине.

Председник је обавестио да су спречени да седници присуствују народни посланици Дубравка Краљ и Наташа Богуновић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Драгољуб Ацковић, др Душан Бајатовић, Миодраг Гавриловић, Владимир Гајић, Биљана Драгић, Никола Драгићевић, Милица Ђурђевић Стаменковски, Невена Ђурић, Розалија Екрес, Јелена Жарић Ковачевић,Владан Заграђанин, Небојша Зеленовић, Наташа Ивановић, Енис Имамовић, др Милош Јовановић, Шаип Камбери, Драгомир Карић, Елвира Ковач, Јован Колунџија, Ђорђе Комленски, Селма Кучевић, Марија Лукић, Ксенија Марковић, др Ђорђе Микетић, Марко Младеновић, Милица Николић, проф. др Владимир Обрадовић, др Балинт Пастор, Борислава Перић-Ранковић, проф. др Зоран Радојичић, Бојан Торбица, Жомбор Ујвари, Борисав Ковачевић, Братимир Васиљевић и мр Акош Ујхељи.

Председник је, сагласно члану 90. став 1. Пословника, обавестио да су позвани да седници присуствују Ана Брнабић, председник Владе, Братислав Гашић, министар унутрашњих послова, проф. др Даница Грујичић, министар здравља, Маја Поповић, министар правде, Никола Селаковић, министар за рад, запошљавање, борачка и социјална питања, проф. др Дарија Кисић, министар за бригу о породици и демографију, Жељко Бркић, државни секретар у Министарству унутрашњих послова, Веселин Милић, помоћник директора полиције и начелник Полицијске управе за Град Београд, Симо Чулић, саветник министра унутрашњих послова и Милан Станић, заменик начелника Управе за управне послове у Министарству унутрашњих послова.

Затим је Народна скупштина наставила претрес о **1. тачки дневног реда - ИЗВЕШТАЈУ О БЕЗБЕДНОСНОЈ СИТУАЦИЈИ У РЕПУБЛИЦИ СРБИЈИ НАСТАЛОЈ НАКОН МАСОВНИХ УБИСТАВА У ОШ „ВЛАДИСЛАВ РИБНИКАР“ У БЕОГРАДУ И НА ПОДРУЧЈУ СМЕДЕРЕВА И МЛАДЕНОВЦА - У МАЛОМ ОРАШЈУ И ДУБОНИ.**

У наставку претреса за реч се јавио представник предлагача Братислав Гашић, министар унутрашњих послова, коме је реплицирао народни послaник Радомир Лазовић, потом су се за реч јавили министар Братислав Гашић и председник владе Ана Брнабић (након чега су се за реч, по Пословнику, јавили народни посланици Синиша Ковачевић – указао на повреду члана 107. Пословника, а председник је дао објашњење, Татјана Манојловић - указала на повреду члана 27. Пословника, а после објашњења које је дао председник, затражила је да се Народна скупштина, у Дану за гласање, изјасни о томе и проф. др Тамара Миленковић Керковић – указала на повреду члана 108. Пословника, а после објашњења које је дао председник, затражила је да се Народна скупштина, у Дану за гласање, изјасни о томе).

У наставку претреса учествовали су народни посланици: Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (реплицирао му је народни посланик Миленко Јованов, за реч се јавио министар Братислав Гашић, за реплику народни посланик Снежана Пауновић, а затим за реч представник предлагача Маја Поповић, министар правде и председник Владе Ана Брнабић, након чега су на повреде Пословника указали народни посланици мр Иван Костић – на повреду члана 107. Пословника, а председник је дао објашњење, проф. др Тамара Миленковић Керковић – на повреду члана 100. Пословника, а после објашњења које је дао председник, затражила је да се Народна скупштина, у Дану за гласање, изјасни о томе, Борко Пушкић – на повреду члана 109. Пословника, а председник је дао објашњење и Јанко Веселиновић – на повреде чл. 107, 5. и 106. Пословника, а после објашњења које је дао председник, затражио је да се Народна скупштина, у Дану за гласање, изјасни о томе, затим се за реплику јавио народни посланик Бошко Обрадовић, за реч се јавила председник Владе Ана Брнабић, а на повреде Пословника указали су народни посланици Ивана Парлић – на повреду члана 107. Пословника, а после објашњења које је дао председник, затражила је да се Народна скупштина, у Дану за гласање, изјасни о томе и проф. др Тамара Миленковић Керковић – на повреду члана 106. Пословника, а председник је дао објашњење), Хаџи Милорад Стошић заменик председника Посланичке групе ПУПС - Солидарност и правда (затим су се за реч, по Пословнику, јавили народни посланици Бошко Обрадовић – указао на повреду члана 27. Пословника, а председник је дао објашњење и Борко Пушкић – указао на повреду члана 107. Пословника, а после објашњења које је дао председник, затражио је да се Народна скупштина, у Дану за гласање, изјасни о томе), Бранимир Јовановић, председник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (поводом чијег излагања се за реч јавила председник Владе Ана Брнабић, затим је на повреду члана 106. Пословника указао је народни посланик Радомир Лазовић, а председник је дао објашњење и за реплику се јавила народни посланик Снежана Пауновић) и Бојана Букумировић, представник Посланичке групе Српска странка Заветници (потом су се за реч јавиле председник Владе Ана Брнабић и представник предлагача проф. др Дарија Кисић, министар за бригу о породици и демографији), после чега је председник одредио паузу од једног часа.

Након паузе, седница је настављена у 15 часова и 10 минута.

У наставку претреса учествовали су представник предлагача проф. др Даница Грујичић, министар здравља, реплицирала јој је народни посланик Бојана Букумировић, потом су се за реч јавиле председник Владе Ана Брнабић и министар проф. др Даница Грујичић и народни посланици: Александар Јовановић, заменик председника Посланичке групе МОРАМО – ЗАЈЕДНО (коме је реплицирао народни посланик Миленко Јованов, затим су се за реч јавили министар Братислав Гашић и председник Владе Ана Брнабић, за реплику народни посланик Александар Јовановић, након чега су се за реч јавили министар Братислав Гашић и председник Владе Ана Брнабић, а за реплику народни посланик Александар Јовановић, потом је на повреду члана 106. Пословника указао народни посланик Зоран Сандић, а председавајућа Снежана Пауновић, потпредседник Народне скупштине је дала објашњење, након чега је народном посланику Александру Јовановићу реплицирао народни посланик Миленко Јованов) и Мирослав Алексић, председник Посланичке групе Народна странка (коме су реплицирали народни посланици Миленко Јованов и Снежана Пауновић, а за реч су се јавили министар Братислав Гашић и председник Владе Ана Брнабић).

Другог дана рада, седница је завршена у 17,00 часова.

**Трећи дан рада – 23. мај 2023. године**

Седница је почела у 10 часова и 5 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 96 народних посланика, а применом електронског система за гласање утврђено је да је у сали присутно 147 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, председник Посланичке групе ЗА ПОМИРЕЊЕ СПП-УСС-ДСХВ, Роберт Козма, представник Посланичке групе ЗЕЛЕНО-ЛЕВИ КЛУБ, НЕ ДАВИМО БЕОГРАД, МОРАМО – од Министарства просвете, председника Владе и председника Народне скупштине, мр Акош Ујхељи, представник Посланичке групе САВЕЗ ВОЈВОЂАНСКИХ МАЂАРА – од Министарства пољопривреде, шумарства и водопривреде и Министарства грађевинарства, саобраћаја и инфраструктуре, проф. др Тамара Миленковић Керковић, представник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК – од министра унутрашњих послова, Тужилаштва и министра здравља, др Муамер Бачевац, заменик председника Посланичке групе Социјалдемократска партија Србије – од министра унутрашњих послова, Данијела Несторовић, представник Посланичке групе МОРАМО – ЗАЈЕДНО – од Министарства здравља, Министарства просвете, Министарства унутрашњих послова и Републичког фонда за пензијско и инвалидско осигурање, Никола Драгићевић, заменик председника Посланичке групе Српска странка Заветници – од Министарства одбране, Министарства за рад, запошљавање, борачка и социјална питања и Министарства здравља, др Зоран Лутовац, председник Посланичке групе ДЕМОКРАТСКА СТРАНКА – ДС – од Тужилаштва, Министарства унутрашњих послова, председника Владе, министра просвете и председника Одбора за права детета, мр Ненад Томашевић, представник Посланичке групе НАДА - НОВИ ДСС – ПОКС – од председника Републике, врховног јавног тужиоца и директора Безбедносно-информативне агенције, Синиша Ковачевић, представник Посланичке групе Народна странка – од председника Владе и министра унутрашњих послова, Марија Лукић, представник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА – од министра унутрашњих послова, Министарства правде, Министарства грађевинарства, саобраћаја и инфраструктуре, Министарства пољопривреде, шумарства и водопривреде и председника Владе, др Татјана Јовановић, представник Посланичке групе ИВИЦА ДАЧИЋ - Социјалистичка партија Србије (СПС) – од министра финансија и министра здравља и Миленко Јованов, председник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ – од Посебног тужилаштва за високотехнолошки криминал.

Председник је обавестио да су спречени да седници присуствују народни посланици Золтан Дани и Миодраг Гавриловић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Драгољуб Ацковић, др Душан Бајатовић, Сандра Божић, Бојана Букумировић, Биљана Драгић, проф. др Зоран Драгишић, Милица Ђурђевић Стаменковски, Небојша Зеленовић, Енис Имамовић, Далибор Јекић, Дарко Јовановић, др Милош Јовановић, др Јелена Калајџић, Шаип Камбери, Драгомир Карић, Селма Кучевић, др Ђорђе Микетић, Биљана Пантић Пиља, Борислава Перић-Ранковић, др Ненад Поповић, Дијана Радовић, Никола Радосављевић, Заим Реџеповић, Ђорђе Станковић, Наташа Тасић Кнежевић, Бранислав Томашевић, Бојан Торбица, Дубравка Филиповски, Јасмин Хоџић, Далибор Шћекић, Братимир Васиљевић и Милосав Милојевић.

Председник је, сагласно члану 90. став 1. Пословника, обавестио да су позвани да седници присуствују Ана Брнабић, председник Владе, Братислав Гашић, министар унутрашњих послова, проф. др Даница Грујичић, министар здравља, Маја Поповић, министар правде, Никола Селаковић, министар за рад, запошљавање, борачка и социјална питања и проф. др Дарија Кисић, министар за бригу о породици и демографију, са својим сарадницима.

Затим је Народна скупштина наставила претрес о **1. тачки дневног реда - ИЗВЕШТАЈУ О БЕЗБЕДНОСНОЈ СИТУАЦИЈИ У РЕПУБЛИЦИ СРБИЈИ НАСТАЛОЈ НАКОН МАСОВНИХ УБИСТАВА У ОШ „ВЛАДИСЛАВ РИБНИКАР“ У БЕОГРАДУ И НА ПОДРУЧЈУ СМЕДЕРЕВА И МЛАДЕНОВЦА - У МАЛОМ ОРАШЈУ И ДУБОНИ.**

Народни посланик Синиша Ковачевић указао је на повреду члана 107. Пословника, а после објашњења које је дао председник, затражио је да се Народна скупштина, у Дану за гласање, изјасни о томе.

У наставку претреса учествовали су народни посланици: др Зоран Лутовац, председник Посланичке групе ДЕМОКРАТСКА СТРАНКА – ДС (реплицирао му је народни посланик Миленко Јованов, а за реч се јавила председник Владе Ана Брнабић, након чега су узајамне реплике разменили народни посланици др Зоран Лутовац и Милeнко Јованов, за реч се јавио министар Братислав Гашић, затим је на повреду члана 107. Пословника указао народни посланик Владета Јанковић, а председник је дао објашњење и за реч се јавила председник Владе Ана Брнабић), Предраг Марсенић, представник Посланичке групе НАДА - НОВИ ДСС – ПОКС (коме је реплицирао народни посланик Миленко Јованов, за реч се јавила председник Владе Ана Брнабић, затим је на повреду члана 107. Пословника указала народни посланик Ивана Парлић, а после објашњења које је дао председник, затражила је да се Народна скупштина, у Дану за гласање, изјасни о томе, након чега су се за реч јавили министри Маја Поповић и Братислав Гашић и за реплику народни посланик Предраг Марсенић), Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Мариника Тепић, председник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА (којој су реплицирали народни посланици Миленко Јованов и Марина Рагуш, потом су се за реч јавили министри проф. др Даница Грујичић и Братислав Гашић) после чега је председник одредио паузу од једног часа.

Након паузе, седница је настављена у 15 часова и 45 минута.

У наставку претреса учествовали су министар Маја Поповић и председник Владе Ана Брнабић, за реплике су се јавили народни посланици Мариника Тепић и Миленко Јованов, потом се за реч јавила председник Владе Ана Брнабић и народни посланици: Снежана Пауновић, председник Посланичке групе ИВИЦА ДАЧИЋ - Социјалистичка партија Србије (СПС), Миленко Јованов, председник Посланичке групе „АЛЕКСАНДАР ВУЧИЋ - ЗАЈЕДНО МОЖЕМО СВЕ“ (затим је на повреду члана 107. Пословника указао народни посланик проф. др Ђорђе Павићевић, а председник је дао објашњење), Драган М. Марковић, Александар Оленик, Александар Мирковић (поводом чијег излагања се за реч јавила председник Владе Ана Брнабић), Роберт Козма (поводом чијег излагања се за реч јавила председник Владе Ана Брнабић) и др Муамер Бачевац.

Трећег дана рада, седница је завршена у 18,00 часова.

**Четврти дан рада – 24. мај 2023. године**

Седница је почела у 10 часова и 10 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 85 народних посланика, а применом електронског система за гласање утврђено је да је у сали присутно 120 народних посланика и да постоје услови за рад Народне скупштине.

Председник је обавестио да је спречен да седници присуствује народни посланик Золтан Дани.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Драгољуб Ацковић, др Душан Бајатовић, др Марко Богдановић, Сандра Божић, Игор Брауновић, др Жика Бујуклић, Бојана Букумировић, Славиша Булатовић, Миодраг Гавриловић, Биљана Драгић, Милица Ђурђевић Стаменковски, Владан Заграђанин, Небојша Зеленовић, проф. др Дејан Илић, Станислава Јаношевић, Дарко Јовановић, др Милош Јовановић, др Јелена Калајџић, Шаип Камбери, Драгомир Карић, мр Иван Костић, Селма Кучевић, прим. доц. др Дарко Лакетић, Марија Лукић, Верољуб Матић, Марко Младеновић, Александар Оленик, Биљана Пантић Пиља, Борислава Перић-Ранковић, Никола Радосављевић, Заим Реџеповић, Весна Савовић Петковић, Ђорђе Станковић, Душан Стојиљковић, Бранислав Томашевић, Бојан Торбица, Дубравка Филиповски, Дејан Шулкић, Далибор Шћекић и Ненад А. Митровић.

Председник је, сагласно члану 90. став 1. Пословника, обавестио да су позвани да седници присуствују Ана Брнабић, председник Владе, Братислав Гашић, министар унутрашњих послова, проф. др Даница Грујичић, министар здравља, Маја Поповић, министар правде, Никола Селаковић, министар за рад, запошљавање, борачка и социјална питања, проф. др Дарија Кисић, министар за бригу о породици и демографију, Мирсад Ђерлек, државни секретар у Министарству здравља и њихови сарадници.

Затим је Народна скупштина наставила претрес о **1. тачки дневног реда - ИЗВЕШТАЈУ О БЕЗБЕДНОСНОЈ СИТУАЦИЈИ У РЕПУБЛИЦИ СРБИЈИ НАСТАЛОЈ НАКОН МАСОВНИХ УБИСТАВА У ОШ „ВЛАДИСЛАВ РИБНИКАР“ У БЕОГРАДУ И НА ПОДРУЧЈУ СМЕДЕРЕВА И МЛАДЕНОВЦА - У МАЛОМ ОРАШЈУ И ДУБОНИ.**

У наставку претреса учествовали су народни посланици: Милинка Николић, проф. др Владимир Ђукић, Небојша Новаковић (коме су реплицирали народни послaници Миленко Јованов и Снежана Пауновић, а за реч се јавила председник Владе Ана Брнабић, након чега је на повреду члана 103. Пословника указала нарoдни посланик Татјана Манојловић, а председник је дао објашњење), Лепомир Ивковић, Санда Рашковић Ивић, мр Игор Бечић, Угљеша Гргур, Јанко Веселиновић (коме је реплицирао народни посланик Миленко Јованов, потом су се за реч јавиле министар Маја Поповић и председник Владе Ана Брнабић, а за реплику народни посланик Јанко Веселиновић, након чега је народни посланик Мариника Тепић реплицирала народном посланику Миленку Јованову и председнику Владе Ани Брнабић, за реплику се јавио народни посланик Миленко Јованов, а за реч председник Владе Ана Брнабић и министар Маја Поповић), Андријана Аврамов, Марија Јевђић (поводом чијег излагања се за реч јавио представник предлагача Никола Селаковић, министар за рад, запошљавање, борачка и социјална питања), Данијела Несторовић, Маријан Ристичевић, мр Ненад Томашевић (поводом чијег излагања се за реч јавила председник Владе Ана Брнабић, затим је на повреду члана 27. Пословника указала народни посланик Мариника Тепић, а председник је дао објашњење, након чега је председнику Владе Ани Брнабић реплицирао народни посланик мр Ненад Томашевић) и Милимир Вујадиновић, после чега је председник одредио паузу од једног часа.

Након паузе, седница је настављена у 15 часова и 20 минута.

У наставку претреса учествовали су народни посланици: Павле Грбовић (поводом чијег излагања се за реч јавила председник Владе Ана Брнабић), Милорад Бојовић, др Ненад Митровић (затим је на повреде чл. 107. и 27. Пословника указао народни посланик Ђорђе Комленски, а председник је дао објашњење и за реч се јавила председник Владе Ана Брнабић), др Угљеша Мрдић, Владета Јанковић (коме је реплицирао народни посланик Миленко Јованов), др Нада Мацура, Горица Гајић (поводом чијег излагања се за реч јавила председник Владе Ана Брнабић), Наташа Јовановић (потом је на повреду члана 107. став 2. Пословника указала народни посланик Горица Гајић, а председник је дао објашњење), Дејан Булатовић, Борко Пушкић (затим су се за реч, по Пословнику, јавили народни посланици Миленко Јованов – указао на повреде чл. 106. и 27. Пословника, а председник је дао објашњење и Александар Јерковић – указао на повреду члана 103. Пословника, а председник је дао објашњење), Небојша Бакарец и Страхиња Ерац (коме је реплицирао народни посланик Миленко Јованов, а за реч се јавио министар Никола Селаковић, потом је на повреду члана 108. Пословника указао народни посланик проф. др Јахја Фехратовић, а председник је дао објашњење, након чега се за реч јавила председник Владе Ана Брнабић).

Четвртог дана рада, седница је завршена у 18 часова и 5 минута.

**Пети дан рада – 25. мај 2023. године**

Седница је почела у 10 часова и 10 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 85 народних посланика, а применом електронског система за гласање утврђено је да је у сали присутно 116 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе ЗА ПОМИРЕЊЕ СПП-УСС-ДСХВ – од Министарства пољопривреде, шумарства и водопривреде, проф. др Јелена Јеринић, представник Посланичке групе ЗЕЛЕНО-ЛЕВИ КЛУБ, НЕ ДАВИМО БЕОГРАД, МОРАМО – од министра за рад, запошљавање, борачка и социјална питања, министра просвете, министра за бригу о породици и демографију, министра спољних послова и директора Агенције за спречавање корупције, Милован Јаковљевић, представник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК – од Владе Републике Србије, Јасмин Хоџић, представник Посланичке групе Социјалдемократска партија Србије – од Министарства унутрашњих послова и Врховног јавног тужилаштва, Никола Нешић, представник Посланичке групе МОРАМО – ЗАЈЕДНО – од министра информисања и телекомуникација, Драгана Миљанић, представник Посланичке групе Српска странка Заветници – од Министарства унутрашњих послова и Министарства одбране, Дејан Игњатовић, представник Посланичке групе ЈЕДИНСТВЕНА СРБИЈА – од Владе Републике Србије, Срђан Миливојевић, представник Посланичке групе ДЕМОКРАТСКА СТРАНКА – ДС – од Полицијске управе града Новог Сада, Агенције за спречавање корупције, Пореске управе, Службе за борбу против организованог криминала, Одељења за привредни криминал Управе криминалистичке полиције Србије и Савета Регулаторног тела за електронске медије, Славица Радовановић, представник Посланичке групе Народна странка – од председника Владе, министра унутрашњих послова, Министарства просвете, Министарства за рад, запошљавање, борачка и социјална питања, Министарства за бригу о породици и демографију и Клинике за психијатрију - Одсек за поремећај младих, Зоран Сандић, представник Посланичке групе НАДА - НОВИ ДСС – ПОКС – од председника Владе, Мариника Тепић, председник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА – од председника Владе, Тужилаштва и министра унутрашњих послова и Ђорђе Тодоровић, представник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ – од безбедносних служби.

Председник је обавестио да је спречен да седници присуствује народни посланик Ратко Николић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Натан Албахари, др Душан Бајатовић, Игор Брауновић, др Жика Бујуклић, Бојана Букумировић, Момчило Вуксановић, Павле Грбовић, Биљана Драгић, Милица Ђурђевић Стаменковски, Владан Заграђанин, Усаме Зукорлић, Наташа Ивановић, Владета Јанковић, Дарко Јовановић, мр Јадранка Јовановић, др Милош Јовановић, др Јелена Калајџић, Драгомир Карић, Елвира Ковач, Синиша Ковачевић, Роберт Козма, Јован Колунџија, Мирослав Кондић, Селма Кучевић, прим. доц. др Дарко Лакетић, Верољуб Матић, др Ђорђе Микетић, Марко Младеновић, Данијела Несторовић, Борислав Новаковић, Александар Оленик, др Анна Орег, др Балинт Пастор, Борислава Перић-Ранковић, Душан Радосављевић, Никола Радосављевић, Заим Реџеповић, Ненад Ристовић, Ђорђе Станковић, Душан Стојиљковић, Наташа Тасић Кнежевић, Бранислав Томашевић, Бојан Торбица, Дејан Шулкић, Далибор Шћекић, Љубинко Ђурковић, Мирко Острогонац и Драгана Радиновић.

Председник је, сагласно члану 90. став 1. Пословника, обавестио да су позвани да седници присуствују Ана Брнабић, председник Владе, Братислав Гашић, министар унутрашњих послова, проф. др Даница Грујичић, министар здравља, Маја Поповић, министар правде, Никола Селаковић, министар за рад, запошљавање, борачка и социјална питања и проф. др Дарија Кисић, министар за бригу о породици и демографију, са сарадницима.

Затим је Народна скупштина наставила претрес о **1. тачки дневног реда - ИЗВЕШТАЈУ О БЕЗБЕДНОСНОЈ СИТУАЦИЈИ У РЕПУБЛИЦИ СРБИЈИ НАСТАЛОЈ НАКОН МАСОВНИХ УБИСТАВА У ОШ „ВЛАДИСЛАВ РИБНИКАР“ У БЕОГРАДУ И НА ПОДРУЧЈУ СМЕДЕРЕВА И МЛАДЕНОВЦА - У МАЛОМ ОРАШЈУ И ДУБОНИ.**

У наставку претреса учествовали су народни посланици: Милија Милетић, Радмила Васић (поводом чијег излагања се за реч јавила председник Владе Ана Брнабић), мр Милован Дрецун, проф. др Јахја Фехратовић, председник Посланичке групе ЗА ПОМИРЕЊЕ СПП-УСС-ДСХВ, доц. др Биљана Ђорђевић, заменик председника Посланичке групе ЗЕЛЕНО-ЛЕВИ КЛУБ, НЕ ДАВИМО БЕОГРАД, МОРАМО (поводом чијег излагања су се за реч јавиле министар Маја Поповић и председник Владе Ана Брнабић, а затим су се за реплику и реч јавиле народни посланик доц. др Биљана Ђорђевић и председник Владе Ана Брнабић), Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (коме је реплицирао народни посланик Миленко Јованов, затим су се за реч, по Пословнику, јавили народни посланици Радомир Лазовић – указао на повреду члана 104. став 4. Пословника, а председавајућа Снежана Пауновић, потпредседник Народне скупштине је дала објашњење, Миленко Јованов - указао на повреду члана 107. став 1. Пословника, а председавајућа је дала објашњење, Срђан Миливојевић – указао на повреду члана 32. став 3. Пословника, а председавајућа је дала објашњење и Радомир Лазовић – указао на повреду члана 108. Пословника, а председавајућа је дала објашњење, потом су се за реч јавили председник Владе Ана Брнабић и министар Братислав Гашић, а по Пословнику народни посланици Јанко Веселиновић – указао на повреде чл. 105, 106. и 107. Пословника, а председавајућа је дала објашњење и Драган Д. Марковић – указао на повреде чл. 107. и 106. Пословника, а председавајућа је дала објашњење, након чега су се за реплику и реч јавили народни посланик Бошко Обрадовић и председник Владе Ана Брнабић), Александар Јовановић, заменик председника Посланичка група МОРАМО - ЗАЈЕДНО (коме је реплицирао народни посланик Миленко Јованов, за реч се јавио министар Братислав Гашић, а затим је народном посланику Александру Јовановићу реплицирала народни посланик Снежана Пауновић), Никола Драгићевић, заменик председник Посланичка група Српска странка Заветници и Срђан Миливојевић, представник Посланичке групе ДЕМОКРАТСКА СТРАНКА – ДС (коме је реплицирао народни посланик Миленко Јованов, а потом се за реч јавила председник Владе Ана Брнабић).

Након тога, председник је закључио претрес о 1. тачки дневног реда.

Затим је Народна скупштина прешла на јединствени претрес о **2. тачки дневног реда - ИЗВЕШТАЈУ О НАДЗОРУ ПРОГРАМА КОМЕРЦИЈАЛНИХ ПРУЖАЛАЦА МЕДИЈСКИХ УСЛУГА ЗА ПЕРИОД ОД ОКТОБРА 2022. ГОДИНЕ ДО МАРТА 2023. ГОДИНЕ СА ПОСЕБНИМ ОСВРТОМ НА ИЗВЕШТАВАЊЕ О СЛУЧАЈЕВИМА НАСИЉА У ТЕЛЕВИЗИЈСКИМ ПРОГРАМИМА, КОЈИ ЈЕ ПОДНЕЛО РЕГУЛАТОРНО ТЕЛО ЗА ЕЛЕКТРОНСКЕ МЕДИЈЕ, СА ПРЕДЛОГОМ ЗАКЉУЧКА ОДБОРА ЗА КУЛТУРУ И ИНФОРМИСАЊЕ, ОД 17. МАЈА 2023. ГОДИНЕ.**

Председник је, сагласно чл. 192. и 238. ст. 3. и 4. Пословника, отворио јединствени претрес о Извештају о надзору програма комерцијалних пружалаца медијских услуга за период од октобра 2022. године до марта 2023. године са посебним освртом на извештавање о случајевима насиља у телевизијским програмима, који је поднело Регулаторно тело за електронске медије, са Предлогом закључка Одбора за културу и информисање, од 17. маја 2023. године и продужио рад седнице Народне скупштине и после 18,00 часова.

Уводно излагање поднео је представник предлагача, народни посланик Небојша Бакарец, заменик председника Одбора за културу и информисање (након чијег излагања је председник изрекао меру опомене народном посланику др Драгани Ракић).

У јединственом претресу учествовали су народни посланици: проф. др Ђорђе Павићевић, представник Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (поводом чијег излагања се за реч јавио представник предлагача Небојша Бакарец, након чега је на повреде чл. 104, 107. и 27. Пословника указала народни посланик Ивана Парлић, а после објашњења које је дао председник, затражила је да се Народна скупштина, у Дану за гласање, изјасни о томе) и проф. др Јахја Фехратовић, председник Посланичке групе ЗА ПОМИРЕЊЕ СПП – УСС - ДСХВ (након чега су се за реч, по Пословнику, јавили народни посланици: проф. др Тамара Миленковић Керковић – указала на повреду члана 106. Пословника, а после објашњења које је дао председник, затражила је да се Народна скупштина, у Дану за гласање, изјасни о томе, Дејан Булатовић – указао на повреду члана 104. Пословника, а председник је дао објашњење, Татјана Манојловић – указала на повреду члана 27. Пословника, а председник је дао објашњење, мр Иван Костић - указао на повреду члана 108. Пословника, а после објашњења које је дао председник, затражио је да се Народна скупштина, у Дану за гласање, изјасни о томе и проф. др Јахја Фехратовић – указао на повреду члана 103. Пословника), а затим је председник одредио паузу до 16,00 часова.

После паузе, седница је настављена у 16,00 часова.

У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Дејан Булатовић - Ани Брнабић, председнику Владе и Јелени Танасковић, министру пољопривреде, шумарства и водопривреде, а одговор је дала министар Јелена Танасковић, након чега је народни посланик Дејан Булатовић коментарисао одговор и поставио допунско питање председнику Владе, која је одговорила, после чега је народни посланик Дејан Булатовић коментарисао и овај одговор, Милија Милетић - проф. др Даници Грујичић, министру здравља, Новици Тончеву, министру без портфеља, Синиши Малом, министру финансија, Марку Благојевићу, министру за јавна улагања, Хусеину Мемићу, министру туризма и омладине, Горану Весићу, министру грађевинарства, саобраћаја и инфраструктуре и Раду Басти, министру привреде, а одговоре су дали министар проф. др Даница Грујичић, министар Новица Тончев и министар Горан Весић, након чега је народни посланик Милија Милетић коментарисао одговоре и поставио допунска питања министру Горану Весићу, Милану Кркобабићу, министру за бригу о селу и министру Јелени Танасковић, а одговоре су дали министар Марко Благојевић и министар Милан Кркобабић, после чега је народни посланик Милија Милетић коментарисао и ове одговоре, Радомир Лазовић - председнику Владе, која је дала одговор, након чега је народни посланик Радомир Лазовић коментарисао одговор и поставио допунско питање председнику Владе, која је одговорила, после чега је народни посланик Радомир Лазовић коментарисао и овај одговор, Жомбор Ујвари - министру Горану Весићу, а одговоре су дали министар Горан Весић и др Александар Мартиновић, министар државне управе и локалне самоуправе (у току чијег излагања је председник изрекао меру опомене народном посланику Бошку Обрадовићу и другу меру опомене народном посланику др Драгани Ракић), након чега је народни посланик Жомбор Ујвари коментарисао одговор и поставио допунско питање министру Горану Весићу, који је одговорио, после чега је народни посланик Жомбор Ујвари коментарисао и овај одговор, Ило Михајловски - председнику Владе и Николи Селаковићу, министру за рад, запошљавање, борачка и социјална питања, а одговоре су дали министар Синиша Мали, Дубравка Ђедовић, министар рударства и енергетике и председник Владе, након чега је народни посланик Ило Михајловски коментарисао одговоре и Бошко Обрадовић - председнику Владе, а одговоре су дали министар др Александар Мартиновић и Ђорђе Милићевић, министар без портфеља, након чега је народни посланик Бошко Обрадовић коментарисао одговоре и поставио допунско питање председнику Владе, која је одговорила, а затим се председник захвалио председнику и члановима Владе на учешћу у раду.

Петог дана рада, седница је завршена у 19,00 часова.

**Шести дан рада – 29. мај 2023. године**

Седница је почела у 10 часова и 15 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 96 народних посланика, а применом електронског система за гласање утврђено је да је у сали присутно 114 народних посланика и да постоје услови за рад Народне скупштине.

Председник је обавестио да су спречени да седници присуствују народни посланици Милица Ђурђевић Стаменковски и Никола Драгићевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Драгољуб Ацковић, др Душан Бајатовић, др Марко Богдановић, Наташа Богуновић, Игор Брауновић, др Жика Бујуклић, Бојана Букумировић, Дејана Васић, Јанко Веселиновић, Светозар Вујачић, Жика Гојковић, Золтан Дани, Биљана Драгић, Владимир Ђукановић, Владан Заграђанин, Небојша Зеленовић, Енис Имамовић, др Милош Јовановић, Шаип Камбери, Драгомир Карић, Јован Колунџија, Марија Лукић, Драган Д. Марковић, проф. др Тамара Миленковић Керковић, Данијела Несторовић, Борислав Новаковић, Небојша Новаковић, Александар Оленик, др Анна Орег, Јован Палалић, Борислава Перић-Ранковић, др Ненад Поповић, проф. др Зоран Радојичић, Заим Реџеповић, Ненад Ристовић, Весна Савовић Петковић, Душан Стојиљковић, Наташа Тасић Кнежевић, Бранислав Томашевић, проф. др Јахја Фехратовић, Срђан Симић, Александар Јерковић и Милосав Милојевић.

Затим је Народна скупштина наставила јединствени претрес о **2. тачки дневног реда - ИЗВЕШТАЈУ О НАДЗОРУ ПРОГРАМА КОМЕРЦИЈАЛНИХ ПРУЖАЛАЦА МЕДИЈСКИХ УСЛУГА ЗА ПЕРИОД ОД ОКТОБРА 2022. ГОДИНЕ ДО МАРТА 2023. ГОДИНЕ СА ПОСЕБНИМ ОСВРТОМ НА ИЗВЕШТАВАЊЕ О СЛУЧАЈЕВИМА НАСИЉА У ТЕЛЕВИЗИЈСКИМ ПРОГРАМИМА, КОЈИ ЈЕ ПОДНЕЛО РЕГУЛАТОРНО ТЕЛО ЗА ЕЛЕКТРОНСКЕ МЕДИЈЕ, СА ПРЕДЛОГОМ ЗАКЉУЧКА ОДБОРА ЗА КУЛТУРУ И ИНФОРМИСАЊЕ, ОД 17. МАЈА 2023. ГОДИНЕ.**

У наставку јединственог претреса учествовали су народни посланици: проф. др Владимир Обрадовић (који је указао на повреде чл. 71. и 72. Пословника, а председник је дао објашњење), Едис Дургутовић, представник Посланичке групе Социјалдемократска партија Србије, Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (након чијег излагања су се за реплику и реч наизменично јављали народни посланици Миленко Јованов, представник предлагача Небојша Бакарец и народни посланик Бошко Обрадовић, а затим је председник изрекао меру опомене народном посланику Александру Јовановићу, после чега су се за реч, по Пословнику, јавили народни посланици: Радмила Васић – указала на повреду члана 108. Пословника, а после објашњења које је дао председник, затражила је да се Народна скупштина, у Дану за гласање, изјасни о томе, Зоран Зечевић – указао на повреду члана 107. Пословника, а после објашњења које је дао председник, затражио је да се Народна скупштина, у Дану за гласање, изјасни о томе и Борко Пушкић – указао на повреду члана 106. Пословника, а после објашњења које је дао председник, затражио је да се Народна скупштина, у Дану за гласање, изјасни о томе), Хаџи Милорад Стошић, заменик председника Посланичке групе ПУПС - Солидарност и правда, Живота Старчевић, заменик председника Посланичке групе ЈЕДИНСТВЕНА СРБИЈА, Александар Јовановић, заменик председника Посланичке групе МОРАМО – ЗАЈЕДНО (коме су реплицирали народни посланици Миленко Јованов и Милимир Вујадиновић, након чега је на повреду члана 107. Пословника указао народни посланик Лепомир Ивковић, а затим су се за реч и реплику јавили представник предлагача Небојша Бакарец и народни посланик Александар Јовановић, после чега је на повреде чл. 107. и 106. ст. 2. и 3. Пословника указала народни посланик Марина Рагуш, а председавајућа Снежана Пауновић, потпредседник Народне скупштине, дала је објашњење и затим су се за реплику и реч јавили народни посланик Милимир Вујадиновић и представник предлагача Небојша Бакарец), Драгана Миљанић, представник Посланичке групе Српска странка Заветници (којој је реплицирала народни посланик Марина Рагуш, након чега се за реч јавио представник предлагача Небојша Бакарец, а затим су узајамно реплицирале народни посланици Драгана Миљанић и Марина Рагуш), др Зоран Лутовац, председник Посланичке групе ДЕМОКРАТСКА СТРАНКА – ДС (коме је реплицирала народни посланик Марина Рагуш, након чега су се за реч, по Пословнику, јавили народни посланици Зоран Зечевић – указао на повреду члана 106. Пословника, а председавајућа је дала објашњење и Александар Марковић – указао на повреду члана 107. Пословника, а председавајућа је дала објашњење, после чега су узајамно реплицирали народни посланици др Зоран Лутовац и Марина Рагуш, а затим се за реч јавио представник предлагача Небојша Бакарец) и Стефан Јовановић, заменик председника Посланичке групе Народна странка (коме је реплицирала народни посланик Марина Рагуш, након чега је на повреду члана 107. Пословника указао народни посланик Маријан Ристичевић, а затим се за реч јавио представник предлагача Небојша Бакарец), после чега је председник одредио паузу у трајању од једног часа.

Након паузе, седница је настављена у 14 часова и 55 минута.

\*

\* \*

Народна скупштина је, на основу члана 133. став 2. Устава Републике Србије, члана 23. став 2. Закона о Влади и члана 279. Пословника Народне скупштине, констатовала да је Бранко Ружић поднео оставку на функцију министра просвете и да му је даном констатације оставке престао мандат министра просвете.

\* \*

\*

У наставку јединственог претреса учествовали су народни посланици: Стефан Јовановић (који се јавио за реплику, након чега су се за реплику и реч јавили народни посланик Марина Рагуш и представник предлагача Небојша Бакарец), мр Ненад Томашевић, представник Посланичке групе НАДА - НОВИ ДСС – ПОКС (коме је реплицирала народни посланик Марина Рагуш, а затим се за реч јавио представник предлагача Небојша Бакарец, након чега је на повреду члана 108. Пословника указао народни посланик Синиша Ковачевић, а председник је дао објашњење, после чега су се за реплику и реч јавили народни посланик мр Ненад Томашевић и представник предлагача Небојша Бакарец), Дуња Симоновић Братић, представник Посланичке групе ИВИЦА ДАЧИЋ - Социјалистичка партија Србије (СПС), Небојша Бакарец, представник Посланичке групе „АЛЕКСАНДАР ВУЧИЋ - ЗАЈЕДНО МОЖЕМО СВЕ“ (након чега су се за реч, по Пословнику, јавили народни посланици: др Ђорђе Микетић – указао на повреде чл. 107. и 108. Пословника, а председник је дао објашњење; Александар Јовановић – указао на повреду члана 106. Пословника и доц. др Биљана Ђорђевић - указала на повреду члана 103. став 4. Пословника, а после објашњења које је дао председник, затражила је да се Народна скупштина, у Дану за гласање, изјасни о томе), проф. др Јелена Јеринић (након чијег излагања се за реч јавио представник предлагача Небојша Бакарец), Никола Нешић (коме је реплицирала народни посланик Марина Рагуш), Војислав Вујић, Татјана Манојловић (којој је реплицирала народни посланик Марина Рагуш, а затим се за реч јавио представник предлагача Небојша Бакарец), Маријан Ристичевић (након чега је на повреду члана 106. Пословника указао народни посланик Зоран Сандић, а председник је дао објашњење), Синиша Ковачевић (након чега су се за реч, по Пословнику, јавили народни посланици: Наташа Јовановић - указала на повреду члана 96. став 2. Пословника, а председник је дао објашњење; Радмила Васић, указала на повреду члана 27. Пословника, а председник је дао објашњење, доц. др Биљана Ђорђевић - указала на повреду члана 103. Пословника, а после објашњења које је дао председник, затражила је да се Народна скупштина, у Дану за гласање, изјасни о томе и Срђан Миливојевић – указао на повреду члана 108. став 1. Пословника, а председник је дао објашњење) и Милорад Бојовић.

Председник је обавестио народне посланике да се у складу са одредбама члана 106. став 2. Устава Републике Србије, члана 48. став 2. Закона о Народној скупштини и одредбама Пословника завршава Прво редовно заседање Народне скупштине Републике Србије у 2023. години.

Након тога интонирана је химна Републике Србије.

Седница је завршена у 18,00 часова.

|  |  |  |
| --- | --- | --- |
| ГЕНЕРАЛНИ СЕКРЕТАРСрђан Смиљанић |  | ПРЕДСЕДНИКдр Владимир Орлић |